Пол Верлен
Сватбени мечти

Превод от френски: Гео Милев, 1922

chitanka.info

И ето — ще дойде тогава блестящ летен ден:

великото слънце, съюзник на моята радост,

във вашия образ, сред свила и светъл сатен,

ще вплита с лъчите си повече прелест и младост;

небето лазурно, подобно висок балдахин,

ще тръпне тържествено в гънки широки и нежни

над наште щастливи чела, побледнели в един

тих зной от блаженство и нетърпеливи копнежи;

и нощ ще припадне, и ведрият лъх на простора

гальовно във вашия сватбен воал ще играй,

и кротко звездите нам ще се усмихват отгоре —

на двамата млади съпрузи — в блаженство без край.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.